 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 424**

(protokols Nr. 14, 25. p.)

**Par nekustamā īpašuma Sporta iela 17, Lubānā, Madonas novadā, nodošanu atsavināšanai, rīkojot izsoli**

Madonas novada pašvaldībā saņemts Lubānas apvienības pārvaldes iesniegums (reģistrēts ar reģ. Nr. 1.1.2/24/509) par nekustamā īpašuma Sporta iela 17, Lubānā, Madonas novadā, nodošanu atsavināšanai.

Nekustamais īpašums Sporta iela 17, Lubānā, Madonas novadā, ar kadastra Nr. 7013 001 0130 sastāv no zemes vienības ar kadastra apzīmējumu 7013 001 0122 3238 m2 platībā.

Īpašuma tiesības uz nekustamo īpašumu Sporta iela 17, Lubānā, ar kadastra numuru 7013 001 0130 ir nostiprinātas Lubānas pilsētas zemesgrāmatā ar nodalījuma Nr. 100000845116.

Nekustamais īpašums Sporta iela 17, Lubānā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*.

 Noklausījusies sniegto informāciju, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Sporta iela 17, Lubāna, Madonas novads, ar kadastra numuru 7013 001 0130 3238 m2 platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par atsavināšanas sākumcenas noteikšanu.

 Domes priekšsēdētājs A. Lungevičs

*Čačka 28080793*